als_Latn dik_Latn tur_Latn
Një njësi speciale e policisë së Gjermanisë e ka arrestuar një pjesëtar të dyshuar të grupit ekstremist, Shteti Islamik, në qytetin jugperëndimor, Mutershtad.
Agjencia gjermane e lajmeve, DPA, ka raportuar sot se ky azilkërkues 24 vjeçar, identiteti i të cilit nuk është publikuar, ishte arrestuar pas një informacioni nga një person i burgosur në qytetin perëndimor, Gelzenkirhen.
Raportohet se informacioni për të arrestuarin erdhi lidhur me kërcënimet e dyshuara kundër Bundesligës gjermane të futbollit. Nuk është elaboruar më tepër, por theksohet se nuk ishte kërcënim i menjëhershëm.
Një zëdhënës i ministrisë së brendshme të shtetit, Vestfalia Veriore Rajne, i ka thënë DPA-së se raportet fillestare, se i dyshuari ishte anëtar i lartë i IS-it, nuk mund të konfirmohen.
als_Latn als_Latn als_Latn als_Latn